

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2024. gada 25. jūlijā |

**8.**

**Par transportlīdzekļa Peugeot Partner (ar valsts reģistrācijas Nr. FH-2537) atsavināšanu**

Ogres novada pašvaldībā (turpmāk – Pašvaldība) 2024. gada 8. maijā saņemts Ogres novada pašvaldības aģentūras “Ogres komunikācijas” (turpmāk – Aģentūra) iesniegums (Pašvaldībā reģistrēts ar Nr. 2-4.1/2435) ar lūgumu atsavināt transportlīdzekli – vieglo pasažieru automašīnu Peugeot Partner, iepriekš izmantots Aģentūras funkciju nodrošināšanai, valsts reģistrācijas Nr. FH-2537 (turpmāk – Transportlīdzeklis).

Iepazīstoties ar iesniegumu un tam pievienotajiem dokumentiem, noklausoties Aģentūras ziņojumu par Transportlīdzekļa atsavināšanu, Pašvaldības dome konstatē:

1. Transportlīdzeklis šobrīd netiek ekspluatēts;
2. saskaņā ar Aģentūras grāmatvedības uzskaites datiem, Transportlīdzekļa atlikusī vērtība ir 0,00 EUR (nulle *euro* un 00 centi), savukārt saskaņā ar sertificēta vērtētāja Raimonda Dzelmes (tehniskais vērtētājs, sertifikāts Nr. 81) novērtēšanas aktā norādīto, Transportlīdzekļa tirgus vērtība ir 200 EUR (divi simti *euro*);
3. saskaņā ar defektācijas aktu Transportlīdzeklim ir konstatēts: sliekšņu korozija, aizmugurējā tilta sijas gultņu bojājumi, bremžu pārvada cauruļvada korozija, ģeneratora bojājumi, dzinēja dzesēšanas sistēmas bojājumi, stūres mehānisma eļļas noplūde un virsbūve deformēta ceļu satiksmes negadījuma rezultātā;
4. Transportlīdzeklis izslēgts no Ceļu satiksmes drošības direkcijas reģistra – aizliegts piedalīties ceļu satiksmē. Pēdējā tehniskā apskate veikta 2017. gada 15. novembrī;
5. Pašvaldībai un tās iestādēm, pagastu pārvaldēm un to padotībā esošajām iestādēm Transportlīdzeklis nav nepieciešams to funkciju nodrošināšanai, jo nepieciešami lieli ieguldījumi, lai nodrošinātu Transportlīdzekļa ekspluatāciju.

Publiskas personas mantas atsavināšanas likuma (turpmāk – Likums) 3. panta pirmās daļas 2. punkts noteic, ka publiskas personas kustamo mantu var atsavināt, pārdodot par brīvu cenu, savukārt minētā panta otrā daļa noteic, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.

Likuma 6. panta otrā daļa noteic, ka atļauju atsavināt publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija.

Likuma 8. panta ceturtā daļa noteic, ka atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt septītā daļa nosaka, ka nosacīto cenu atbilstoši mantas vērtībai nosaka mantas novērtēšanas komisija.

Likuma 9. panta trešā daļa noteic, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt minētā Likuma 10. panta pirmā daļa noteic, ka izsoles noteikumus apstiprina minētā Likuma 9. pantā minētā institūcija, otrā daļa – izsoli rīko tās institūcijas izveidota izsoles komisija, kura organizē mantas atsavināšanu (Likuma 9. pants).

2024. gada 15. maijā Pašvaldības mantas novērtēšanas un izsoles komisija noteica Transportlīdzekļa nosacīto cenu – 200 EUR (divi simti *euro*) (protokols Nr. **K.1-2/83**).

Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. un 2. punktā ietverts publiskas personas pienākums ar finanšu līdzekļiem un mantu rīkoties lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, kā arī manta atsavināma un nododama īpašumā vai lietošanā citai personai par iespējami augstāku cenu.

Pamatojoties uz Publisko aģentūru likuma 24. panta trešo daļu, Publiskas personas mantas atsavināšanas likuma 3. panta pirmās daļas 2. punktu un otro daļu, 4. panta pirmo un otro daļu, 6. panta otro un trešo daļu, 8. panta ceturto un septīto daļu, 9. panta trešo daļu, 37. panta pirmās daļas 1. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas pirmo un otro punktu, Pašvaldību likuma 73. panta ceturto daļu un ņemot vērā 2024. gada 15. maija Pašvaldības mantas novērtēšanas un izsoles komisijas lēmumu Nr. K.1-2/83,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

* + - 1. **Atsavināt** Ogres novada pašvaldības aģentūras “Ogres komunikācijas” īpašumā esošo kustamo mantu - transportlīdzekli Peugeot Partner, ar valsts reģistrācijas numuru FH-2537, nosakot atsavināšanas veidu – pārdodot izsolē ar augšupejošu soli.
      2. **Apstiprināt** transportlīdzekļanosacīto cenu 200 EUR (divi simti *euro*), ieskaitot pievienotās vērtības nodokli, kas ir izsoles sākumcena.
      3. **Uzdot** Ogres novada pašvaldības mantas novērtēšanas un izsoles komisijai izstrādāt transportlīdzekļa izsoles noteikumus un organizēt izsoles rīkošanu.
      4. **Ieskaitīt** izsoles rezultātā iegūtos finanšu līdzekļus Ogres novada pašvaldības budžetā.
      5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)